stanford-oval/wikipedia huggingface dataset:
Felice Herrig
Vapaaottelu > UFC (2014–2022)

Ultimate Fighterin jälkeen Herrig otteli ensimmäisen virallisen ottelunsa UFC:ssä Lisa Ellista vastaan, joka oli myös kilpaillut samassa Ultimate Fighterissa. Hän kuitenkin hävisi oman kamppailunsa ensimmäisellä kierroksella Jessica Pennea vastaan. Joulukuussa 2014 käyty kamppailu päättyi Herrigin voittoon käsilukolla toisessa erässä.
Huhtikuussa 2015 Herrig kohtasi vuoden ainoassa ottelussaan Paige VanZantin. Se oli myös ensimmäinen kerta, kun Herrig on otellut UFC:ssä pääkortilla. Hän kuitenkin hävisi kamppailun tuomariäänin (30–26, 30–27, 30–26).
Herrig otteli kolmannen kamppailunsa UFC:ssä heinäkuussa 2016 Kailin Currania vastaan. Hän voitti kamppailun takakuristuksella, kun ottelua oli käyty 1:59. Voiton myötä Herrig palkittiin kotiyleisönsä edessä Illan suoritus bonuksella.
Herrig kohtasi Alexa Grasson helmikuussa 2017 ja voitti kamppailun tuomariäänin (29-28, 29-28, 30-27). Kesäkuussa Herrig otteli voittamatonta Justine Kishia vastaan, jolla oli ennen ottelua tilastot 6–0. Herrig voitti ottelun tuomariäänin (30-26, 30-26, 29-27). Hän kohtasi vielä joulukuussa Cortney Caseyn, jonka hän voitti puolestaan hajaäänin (28–29, 29–28, 29–28).
Vuosi 2018 meni heikommin, kun hän kärsi ensimmäisen tappion kolmeen vuoteen huhtikuussa Karolina Kowalkiewiczia vastaan. Herrig hävisi entiselle korsisarjan mestaruuden haastajalle hajaäänin (29–28, 28–29, 29–28) UFC 223 -tapahtumassa. Lokakuussa hän kohtasi Michelle Watersonin UFC 229 -tapahtumassa. Herrig hävisi ottelun tuomariäänin (26–30, 28–29, 27–30).
Herrigin oli määrä otella Xiaonan Yania vastaan kesäkuussa 2019, mutta ilmoitti huhtikuussa joutuvansa jättämään kamppailun väliin eturistiside vamman vuoksi. Hän vaihtoi samalla seuraa Valle Flow Strikingiin, jossa Herrigiä valmentaa Mike Valle.
Herrig palasi takaisin elokuussa 2020 Virna Jandirobaa vastaan, joka oli hävinnyt urallaan vain yhden ottelun. Hän hävisi ottelun käsilukolla ensimmäisessä erässä.
Saavutukset > Potkunyrkkeily

International Kickboxing Federation
North American Classic Amateur kääpiösarjan turnausmestaruus (kerran, puolusti kerran)
WAKO
Kääpiösarjan kansallinen mestaruus (kahdesti)
Saavutukset > Thainyrkkeily

International Kickboxing Federation
Pro Muay Thai Yhdysvaltain kääpiösarjan mestaruus (kerran)
Muut
Shin Do Kumate XIV turnauksen 2. sija
Saavutukset > Vapaaottelu

UFC
Illan suoritus (kerran)
Videopeleissä

Herrig on pelattavana hahmona 2011 julkaistussa Supremacy MMA -konsolipelissä.
Toisen kerran hänet nähtiin pelattavana hahmona EA Sports UFC 2 videopelissä, joka ilmestyi 2016. Herrig on mukana myös EA Sports UFC 3 (2018) ja EA Sports UFC 4 (2020) -peleissä.
Serafiina (muusikko)

| Serafiina> Henkilötiedot |
| --- | --- |
Koko nimi:  Senni Selma Serafiina Honkanen
Syntynyt: 21.6.1999 Turku
Ammatti:  laulaja, lauluntekijä
Muusikko
Laulukielet:  suomi
Aktiivisena:  2019-
Tyylilajit:  alt-pop, electropop pop rock
Levy-yhtiöt:  Monsp (2021–2023)
   [ ohje ]  
Serafiina (oik. Senni Selma Serafiina Honkanen, s. 1999) on suomalainen laulaja-lauluntekijä.
Elämä

Senni on pienestä asti osoittanut olevansa kiinnostunut musiikista ja esiintymisestä.
Koko yläasteen Senni vietti paljon aikaa musiikkiluokassa keskittymisvaikeuksien takia. Musiikin tunneilla hän koki olevansa oikeassa paikassa. Musiikinopettaja huomasi Sennin palon musiikkia kohtaan ja kannusti häntä jatkamaan.
Yläasteen jälkeen Senni haki Turun seudun musiikkiopistoon ja sinne päästyään aloitti pop/jazz-laulutunnit lauluopettajansa (Pekka Kurki) kanssa. Hän pääsi myös solistiksi opiston bigbandiin, jonka kanssa kävi satunnaisesti keikoilla.
Ura

2019 - Senni opetteli käyttämään GarageBand-musiikintekosovellusta. Itse tehdyistä kappaleenpätkistä hän julkaisi kolme lyhyttä videota ”sennisings” nimiselle Instagram-tilille. Seuraavana päivänä hän sai yhteydenoton tuottajalta, joka oli kiinnostunut tekemään yhdessä musiikkia.
2021 – Tuottajan kanssa tehdyt demot herättivät nopeasti kiinnostusta. Senni solmi levytyssopimuksen Monsp Records/ Warner Music Finlandin kanssa.
2022 – Senni julkaisi debyyttisinglensä "Hullu".
2023 – Senni julkaisi Terapiaa-, Onneton- ja Player-singlet.

 Ensimmäinen EP ”Serafiina” julkaistiin kesäkuussa.
 Samana vuonna Senni esiintyi Ruisrockissa Flashbang zone 23:n artistikattauksessa. Hänet valittiin myös Blockfesti] ja Klangin järjestämään Fresh23 -konseptiin artistiksi. Senni kertoi periaatteistaan lauluntekijänä ja sanoittajan muun muassa Turun Sanomissa .
2024 - Senni siirtyi itsenäiseksi artistiksi ja julkaisi ensimmäisen omakustannesinglensä ”luuranko”. Oman musiikin tekemisen ohella Senni alkoi kirjoittaa kappaleita myös muille artisteille.
Diskografia > EP:t

Serafiina (2023)
Diskografia > Singlet

Hullu (2022)
Terapiaa (2023)
Onneton (feat. NOTO) (2023)
Player (2023)
luuranko (2024)
Diskografia > Vierailijana

KAIP - en saa sua (feat. Serafiina)
Mikael Laurent - en oo sun (feat. Serafiina)
Aaro630 - koitan unohtaa sut (feat. Serafiina)
Pedro - On/Off (feat. Serafiina)
Diskografia > Sanoituksia ja sävellyksiä muille artisteille

Jaakko Kulta - Kevät (feat. Safira)
Emma - Hupsista
Mikael Laurent - Kyyneleet
Aiheesta muualla

Serafiinan Tiktok-tili
Serafiinan Instagram-tili
T-KUTSUT vieraana SERAFIINA
Movement (kappale)

| ”Movement” LCD Soundsystem |
| --- | --- | --- |

Singlen tiedot
 Albumilta: LCD Soundsystem
 Julkaistu: 8. marraskuuta 2004]
 Formaatti: LP, CD
 Tyylilaji: dance-punk   post-punk   punk rock
 Levy-yhtiö: DFA Records
Listasijoitukset
  52. (1. viikko, 20. marraskuuta 2004)
LCD Soundsystemin muut singlet
| ”Yeah” 2004 | ”Movement” 2004 | ”Yr City’s a Sucker” 2005 |
Movement on yhdysvaltalaisen dance-punk-yhtye LCD Soundsystemin kappale, joka julkaistiin singlenä 8. marraskuuta 2004. Se julkaistiin myös CD:nä, kun aikaisemmat singlet oli julkaistu vain vinyylilevylle. Singlen kappaleet julkaistiin kolme kuukautta myöhemmin ilmestyneellä yhtyeen nimikkoalbumilla.
Painokset

| Formaatti | Valtio | Levy-yhtiö ja tunnus | Julkaistu |
| --- | --- | --- | --- |
| LP |  | DFA dfaemi 2141 | 2004 |
| CD |  | dfaemi 2141cd | 2004 |
Lähde:
Sisältö

A-puoli
Movement (3.04)
B-puoli
Yr City's a Sucker (5.27)
Luettelo suomalaisista elokuvista

Tämä on hakemisto vuosikymmennittäin jaoteltuihin luetteloihin Suomessa tuotetuista elokuvista.
Luettelot suomalaisista elokuvista vuosikymmenittäin

Luettelo 1900- ja 1910-luvun suomalaisista elokuvista
Luettelo 1920-luvun suomalaisista elokuvista
Luettelo 1930-luvun suomalaisista elokuvista
Luettelo 1940-luvun suomalaisista elokuvista
Luettelo 1950-luvun suomalaisista elokuvista
Luettelo 1960-luvun suomalaisista elokuvista
Luettelo 1970-luvun suomalaisista elokuvista
Luettelo 1980-luvun suomalaisista elokuvista
Luettelo 1990-luvun suomalaisista elokuvista
Luettelo 2000-luvun suomalaisista elokuvista
Luettelo 2010-luvun suomalaisista elokuvista
Luettelo 2020-luvun suomalaisista elokuvista
Aiheesta muualla

Suomalainen elokuva Internet Movie Databasessa (englanniksi)
| n k Luettelot suomalaisista elokuvista |
| --- | --- |
 1900- ja 1910-luku  1920-luku  1930-luku  1940-luku  1950-luku  1960-luku  1970-luku  1980-luku  1990-luku  2000-luku  2010-luku  2020-luku
Françoise Ellong

| Françoise Ellong |
| --- | --- |

Henkilötiedot
Syntynyt: 8. helmikuuta 1988 
Françoise Ellong (s. 8. helmikuuta 1988 Douala, Kamerun) on kamerunilainen elokuvaohjaaja ja kirjailija.
Elämä

Doualassa, Kamerunissa syntynyt Françoise Ellong muutti 11-vuotiaana asumaan setänsä luo Brunoyyn, jolloin hän kirjoitti ensimmäisen tarinansa. Ellong osallistui nuorten ranskankielisten kirjailijoiden kilpailuun vuonna 2002. Kilpailun seurauksena hän kiinnostui käsikirjoittamisesta.
Vuonna 2006 julkaistiin hänen ensimmäinen lyhytelokuvansa Les Colocs. Ellong ohjasi ensimmäisen kokoillan elokuvansa nimeltä WAKA vuonna 2013. Sen on käsikirjoittanut Séraphin Kakouang Ellongin alkuperäisen tarinan perusteella. WAKA sai tuomariston erikoispalkinnon Festival du Cinéma Africain de Khouribgassa, sekä Dikalo-palkinnon Cannesin panafrikkalaisilla elokuvajuhlilla. Se esitettiin Ecrans Noirs -festivaalin avajaisissa.
Françoise Ellongin toinen elokuvansa, Haudattu ilmestyi vuonna 2020. Siinä on kyse lapsuuden ystävien kokoontumisesta ja salaisuuksia paljastavasta pelistä. Elokuva on kuvattu Nkassomon kylässä. Se sai innoituksensa uutisraportista, jonka Françoise Ellong näki televisiossa.
Käsikirjoitusten ja ohjausten lisäksi Françoise Ellong julkaisi vuonna 2008 romaanin Journal Intime d'Un Meurtrier. Vuonna 2016 hän aloitti blogin "Le Film Camerounais", joka johti LFC-palkintoihin. Ellong vaati boikotoimaan Thierry Ntamackin näyttelijöitä vuonna 2020 sen jälkeen, kun Ntamack oli sanonut, että vain 10 prosenttia kamerunilaisista näyttelijöistä oli hyviä.
Filmografia

2006: Les Colocs (lyhytelokuva, käsikirjoitus / ohjaus)
2007: Dade (lyhytelokuva, käsikirjoitus / ohjaus)
2008: Miseria (lyhytelokuva, käsikirjoitus / ohjaus)
2009: Iso nainen ei itke (lyhytelokuva, käsikirjoitus / ohjaus)
2010: Nek (lyhytelokuva, käsikirjoitus / ohjaus)
2011: Lähellä (lyhytelokuva, käsikirjoitus / ohjaus)
2011: Kun Soukhina katosi (lyhytelokuva, käsikirjoitus  / ohjaus)
2012: Nyt ja he (lyhytelokuva, käsikirjoitus / ohjaus)
2013: WAKA (ohjaus)
2017: Ashia (lyhytelokuva, käsikirjoitus / ohjaus)
2020: Haudattu (kösikirjoitus / ohjaus)
Aiheesta muualla

Françoise Ellong Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Françoise Ellong
Käännös suomeksi
Poikeljärvi (kylä Porissa)

Poikeljärvi (ruots. Poikelträsk) on kylä entisen Ahlaisten kunnan alueella Porissa valtatie 8:n itäpuolella. Poikeljärven kylässä on samanniminen järvi (Poikeljärvi).  Pohjoinen satamatie eli seututie 272 alkaa Poikeljärveltä ja kulkee länteen Lampaluotoon yhdistäen näin valtatiet 8 ja 23 Meri-Poriin. Poikeljärveltä itään lähtee yhdystie 2701, joka johtaa Noormarkkuun.
United Bankers

| United Bankers Oyj |
| --- | --- |
Yritysmuoto:  julkinen osakeyhtiö
Osake:  OMXH: UNITED
Markkina-arvo:   63,3 milj. € (31.12.2018)
Perustettu:  1986
Toimitusjohtaja:  Patrick Anderson
Puheenjohtaja:  Johan Linder
Kotipaikka:  Helsinki, Suomi
Toimiala:  rahoitus
Liikevaihto:   33,7 milj. € (2018)
Liikevoitto:   4,1 milj. € (2018)
Tilikauden tulos:   2,9 milj. € (2018)
Henkilöstö:   139 (31.12.2018)
Kotisivu:  unitedbankers.fi
Infobox OKVirheellinen NIMI-arvo: 
United Bankers Oyj on suomalainen, pankkiryhmistä riippumaton ja avainhenkilöidensä omistama varainhoidon ja sijoitusalan konserni. United Bankers -konserniin kuuluvat emoyhtiön lisäksi UB Omaisuudenhoito Oy, UB Rahastoyhtiö Oy, UB Securities Oy, UB Nordic Forest Management Oy, UB Pankkiiriliike Oy sekä UB Markets Oy.
United Bankers perustettiin vuonna 1986 ja arvopaperien välitystoiminnan se aloitti seuraavana vuonna. Nykyisin konsernin liiketoimintoihin kuuluvat varainhoito ja pääomamarkkinapalvelut. Varainhoidossa yhtiö on erikoistunut reaaliomaisuussijoituksiin.
United Bankers listautui vuoden 2014 lopulla Helsingin pörssin First North -listalle. Yhtiö keräsi listautumisannissaan noin 9,8 miljoonaa euroa ennen kuluja. Merkintäaika päätettiin etuajassa, sillä anti ylimerkittiin. Vuonna 2020 yritys siirtyi Helsingin pörssin päälistalle .
Vuoden 2015 lopussa United Bankersin hallitus, johto ja muu henkilöstö omistivat konsernista noin 55 prosenttia.
United Bankers osti sijoituspalvelukonserni Suomen Pankkiriiliikkeen vuoden 2017 lopulla. Jo aiemmin United Bankers ja Suomen Pankkiriiliike olivat tehneet yhteistyötä vuodesta 2010 lähtien.
Aiheesta muualla

United Bankers
American Dream

| American Dream LCD Soundsystem |
| --- | --- | --- |

Studioalbumin tiedot
 Äänitetty : 2015-2017
 Julkaistu: 1. syyskuuta 2017
 Formaatti: LP, digitaalinen, CD
 Tuottaja(t): James Murphy
 Tyylilaji: dance-punk, new wave, post punk, synth-pop
 Kesto: 68.38
 Levy-yhtiö: DFA, Columbia
Listasijoitukset
  Yhdysvallat 1. 
LCD Soundsystemin muut julkaisut
| The Long Goodbye 2014 | American Dream 2017 | Electric Lady Sessions 2019 |
Singlet albumilta American Dream
 ”Call The Police / American Dream” Julkaistu: 5. toukokuuta 2017  ”Tonite” Julkaistu: 16. elokuuta 2017  ”Pulse (v. 1)” Julkaistu: 31. elokuuta 2017
American Dream on yhdysvaltalaisen dance-punk -yhtye LCD Soundsystemin neljäs albumi, jonka julkaisi DFA Records ja Columbia Records 1. syyskuuta 2017.
Yhtye erosi This Is Happening - albumin jälkeen vuonna 2011, mutta palasi jälleen yhteen vuonna 2016.  Yhtye julkisti 19. heinäkuuta 2017 albuminsa nimen ja tiedotteen American Dream Tour -kiertueesta. Yhtyeen laulaja James Murphy käytti albuminsa kansikuvana kaverinsa Rob Reynoldsin maalausta.  Albumi oli ehdolla vuoden 2018 Grammy -gaalassa parhaasta alternative-rock albumista, jonka se hävisi The Nationalin Sleep Well Beast -albumille mutta kappale "Tonite" sai palkinnon parhaasta tanssimusiikin kappaleesta.
Kappaleet

oh baby – 5.49
other voices – 6.43
i used to – 5.32
how do you sleep? – 9.12
tonite – 5.47
call the police – 6.58
american dream – 6.06
emotional haircut – 5.29
black screen – 12.05
pulse (v. 1) – 13.42 (japanilaisen version bonus - kappale)
Arvostelut

Metacritic: 86/100
NME:
Pitchfork: 8.5/10
Rolling Stone:
The Needle Drop: 6/10
Soundi:
Aiheesta muualla

American Dream Discogsissa
| n k LCD Soundsystem |
| --- | --- |
 Pat Mahoney  Nancy Whang  Tyler Pope  Al Doyle  Gavin Rayna Russom  Matt Thornley  Korey Richey   Tyler Pope  Phil Mossman 
Studioalbumit:  LCD Soundsystem  Introns  Sound of Silver  This Is Happening  American Dream  Electric Lady Sessions 
Singlet:  ”Losing My Edge”  ”Give It Up”  ”Yeah”  ”Movement”  ”Daft Punk Is Playing at My House”  ”Disco Infiltrator” / ”Slowdive” (Siouxsie and the Banshees cover)  ”Tribulations”  ”North American Scum”  ”All My Friends”  ”No Love Lost” (Joy Division cover) / ”Poupée de cire, poupée de son” (Serge Gainsbourg cover)/(yhdessä Arcade Firen kanssa  ”Someone Great”  ”Confuse the Marketplace”  ”Time to Get Away”  ”Big Ideas”  ”Bye Bye Bayou”  ”Pow Pow”  ”Drunk Girls”  ”I Can Change”  ”Throw”  ”Live Alone”  ”Christmas Will Break Your Heart”  ”Call the Police / American Dream”  ”Tonite”
Jure Balkovec

Jure Balkovec maajoukkuepelaajana maaliskuussa 2021.
Jure Balkovec (s. 9. syyskuuta 1994 Novo mesto) on slovenialainen jalkapalloilija, pelipaikaltaan vasen laitapuolustaja ja pituudeltaan 185-senttimetrinen. Hän on pelannut kotimaansa lisäksi Italian ja Turkin sarjoissa. Hän on edustanut turkkilaista Alanyasporia vuodesta 2022 alkaen. Hän on pelannut Slovenian A-maajoukkueessa vuodesta 2018 lähtien.
Balkovec pelasi Slovenian nuorisomaajoukkueissa. Hän pelasi Slovenian A-maajoukkueessa ensimmäisen kerran lokakuussa 2018 Kansojen liigan ottelussa Kyprosta vastaan. EM-kilpailuissa 2024 hän tuli vaihdosta kentälle viimeisessä alkulohko-ottelussa Englantia vastaan ja pelasi täydet minuutit tappiollisessa neljännesvälierässä Portugalia vastaan. Portugali-ottelu ratkesi rangaistuspotkukilpailussa, jossa Slovenian kaikki kolme laukojaa epäonnistuivat maalinteossa, Balkovec heistä toisena. Balkovec on vuoden 2024 loppuun mennessä pelannut 38 A-maaottelua, joissa hän on ollut 27 kertaa avauskokoonpanossa. Hän ei ole tehnyt maaotteluissaan maaleja.
Haploryhmä Q (Y-DNA)

Haploryhmä Q
| --- | --- |
Edeltävä haploryhmä:  P1
Seuraavat haploryhmät:  Q-NWT01
muokkaa - muokkaa wikitekstiä - muokkaa Wikidataa
Haploryhmä Q (Y-DNA) (Q-M242) on intiaaneille ominainen isälinjan haploryhmän tyyppi. Sitä tavataan Pohjois-Amerikan lisäksi myös Aasiassa. Y-kromosomin haplotyyppi Q on kehittynyt aiemmasta tyypistä P1.
Alkuperä

Haplotyyppi Q:n ajatellaan syntyneen Etelä-Siperiasa, ehkä Altai-vuoriston ympäristössä noin 31 700 – 17 000 vuotta sitten.
Levinneisyys

Pohjois-Amerikan alkuperäiskansat:
Pohjois-Amerikan intiaanit
na-denét
eskimot
Monet Aasian kansat:
ketit
selkupit
turkkilaiset kansat
Virsta

Virsta  on vanha Venäjän keisarikunnassa ja Suomessa käytetty pituusmitta, joka vastasi runsasta kilometriä. Sana virsta on vanha slaavilainen lainasana, joka on liittynyt maanviljelyyn. Virsta merkitsi matkaa joka auralla kynnettiin yhteen suuntaan. Virstan matka on ollut varsin tarkka, vaikkakin sen pituus on vaihdellut maittain. Suomessa, Venäjällä ja Ruotsissa virsta on ollut eri mittainen, mistä syystä on puhuttu ruotsinvirstasta eli pitkästävirstasta tai vanhastavirstasta ja toisaalta ryssänvirstasta. Sudenvirstasta ja sudenhypäämisvirstasta on puhuttu silloin, kun matkan pituus ei ole ollut tarkkaan tiedossa.
Virstat maittain > Venäjä

Venäjän virsta (ven. верста, versta) on vanha venäläinen pituusmitta pituudeltaan 1066,80 metriä. Virsta käsittää 500 Venäjän syltä (sažen), Venäjän syli puolestaan kolme arsinaa eli kyynärää, ja arsina 28 tuumaa. Venäläinen pinta-alayksikkö neliövirsta vastasi 1,138 neliökilometriä.
Virstat maittain > Suomi

Suomen virsta on Venäjän virstaa hieman pidempi, 1068,80 metriä. Määritelmän mukaan Suomen virstan pituus on kymmenesosa Ruotsin ja Suomen metrijärjestelmää edeltäneestä peninkulmasta. Suomen virsta otettiin Suomessa käyttöön vuonna 1827.
Virstat maittain > Ruotsi

Ruotsin virsta on Suomessa vuoden 1827 jälkeen käytetty epävirallinen nimitys ruotsalaisesta pituusmittayksiköstä neljännespeninkulma (fjärdingsväg). Teiden varsien virstan pylväiden edeltäjät, peninkulmapylväät, oli sijoitettu neljännespeninkulman välein.
Daft Punk Is Playing at My House

| ”Daft Punk Is Playing at My House” LCD Soundsystem |
| --- | --- | --- |

Singlen tiedot
 Albumilta: LCD Soundsystem (albumi)
 Julkaistu: 2005
 Formaatti: CD, Vinyylilevy
 Tyylilaji: dance-punk
 Kesto: 05.16 (Albumiversio) 3:12 (Radio edit)
 Levy-yhtiö: DFA
LCD Soundsystemin muut singlet
| ”Yr City's a Sucker” 2004 | ”Daft Punk Is Playing at My House” 2005 | ”Disco Infiltrator” 2005 |
Daft Punk Is Playing at My House on LCD Soundsystem-yhtyeen kappale, joka on julkaistu albumilla LCD Soundsystem. Kappale voitti vuonna 2005 parhaan tanssikappaleen Grammy-palkinnon. Se on julkaistu myös singlenä.
Kappaleet

Daft Punk Is Playing at My House
Daft Punk Is Playing at My House (Soulwax Shibuya Remix)
7-tuumaisen vinyylilevyn kappaleet

Daft Punk Is Playing at My House
Jump in to the Fire
Aiheesta muualla

Daft Punk Is Playing at My House discogs.com -sivustolla
| n k LCD Soundsystem |
| --- | --- |
 Pat Mahoney  Nancy Whang  Tyler Pope  Al Doyle  Gavin Rayna Russom  Matt Thornley  Korey Richey   Tyler Pope  Phil Mossman 
Studioalbumit:  LCD Soundsystem  Introns  Sound of Silver  This Is Happening  American Dream  Electric Lady Sessions 
Singlet:  ”Losing My Edge”  ”Give It Up”  ”Yeah”  ”Movement”  ”Daft Punk Is Playing at My House”  ”Disco Infiltrator” / ”Slowdive” (Siouxsie and the Banshees cover)  ”Tribulations”  ”North American Scum”  ”All My Friends”  ”No Love Lost” (Joy Division cover) / ”Poupée de cire, poupée de son” (Serge Gainsbourg cover)/(yhdessä Arcade Firen kanssa  ”Someone Great”  ”Confuse the Marketplace”  ”Time to Get Away”  ”Big Ideas”  ”Bye Bye Bayou”  ”Pow Pow”  ”Drunk Girls”  ”I Can Change”  ”Throw”  ”Live Alone”  ”Christmas Will Break Your Heart”  ”Call the Police / American Dream”  ”Tonite”
Haploryhmä R (Y-DNA)

Haploryhmä R (Y-DNA) (R-M207) on indoeurooppalaisille kansoille ominainen isälinjan haploryhmän tyyppi. Tätä haplotyyppiä tavataan nykyään muun muassa Euroopassa, Aasiassa, Afrikassa ja Amerikassa. Tämä haplotyyppi on kehittynyt tyypistä P1.
Alkuperä

Ihmisen Y-kromosomin isälinjan haplotyyppi R irtautui tyypistä P-M45 (P1) arviolta 19 000 – 27 000 vuotta sitten Intiassa tai Keski-Aasiassa. P1:n jälkeläisiä. On myös intiaaneille tyypillinen
isälinjan haplotyyppi Q
Alaryhmiä

R1 R-M173 R1:n kantaisä. Paljon joissain algonkin-intiaaneissa: ojibwa jne.
R1a R-M420 Itä-Eurooppa 22 000 vuotta sitten. Slaavilaiset, pääosin saksalaiset, Intia
R1b Keski- ja Länsi-Eurooppa. Ranska, Englanti, Espanja.
R2 R-M479 Etelä-Aasia, kenties 288 200 vuotta sitten
R2a R-M124 etelä-Aasia, keski-Aasia. Länsi- Aasia, kenties 12 000 vuotta sitten
Haploryhmä R:n levinneisyys.
Gunnar Albrecht

Gunnar Ernst Fredrik Albrecht (27. joulukuuta 1874 Vihti – 31. tammikuuta 1947 Helsinki) oli suomalainen varatuomari, joka toimi Postihallituksen pääjohtajana vuodesta 1919 lähtien ja edelleen 1927 perustetun Posti- ja lennätinlaitoksen ensimmäisenä pääjohtajana vuoteen 1943 saakka.
Albrechtin vanhemmat olivat henkikirjoittaja, kruununvouti ja tilanomistaja Ernst Kuno Fredrik Albrecht (1844–1885) ja Kristina Sofia Alexandra Krumhorn. Hän pääsi ylioppilaaksi 1893 (Läroverket för gossar och flickor) ja suoritti Helsingin yliopistossa oikeustutkinnon 1897 ja ylemmän hallintotutkinnon 1907. Albrecht sai varatuomarin arvon vuonna 1900.
Albrecht toimi Suomen senaatin kanslistina 1904–1910 ja protokollasihteerinä 1910–1918. Hän oli viimeksi senaatin kulkulaitostoimituskunnan esittelijäsihteerinä 1918–1919. Postilaitoksen pääjohtajana hän oli 1919–1927 ja posti- ja lennätinhallituksen pääjohtajana 1927–1943.
Albrecht edusti Suomea useissa kansainvälisessä kongressissa ja solmi Suomen puolesta kymmeniä kansainvälisiä sopimuksia posti-, lennätin-, puhelin-, radio- ja ilmailulainsäädännön alalla. Hänet tunnettiin Suomen ilmailuolojen kehittäjänä, ja hän oli Suomen Aeroklubin kunniajäsen vuodesta 1920. Albrecht toimi myös pankkialalla Uudenmaan Osakepankin ja Käsityöläis-osakepankin julkisena asiamiehenä, ja oli vuodesta 1919 alkaen Postisäästöpankin hallituksen puheenjohtajana. Hän teki useita opintomatkoja eri Euroopan maihin.
Albrecht oli naimisissa vuodesta 1902 Eugenie Garoffin kanssa.
Luonteri

| Luonteri  (Saimaan järvenosa) |
| --- | --- |
 Luonteri Neitvuorelta nähtynä
Valtiot:  Suomi
Maakunnat:  Etelä-Savo
Kunnat:  Juva, Mikkeli (Anttola)
Koordinaatit:  61°38′00″N, 27°48′00″E
Vesistöalue ja valuma-alueen tietoja
Päävesistöalue:  Vuoksen vesistö (04)
Valuma-alue:  Ala-Saimaan lähialue (04.112)
Lasku-uomia:  Väätämönsalmi Louhiveteen, Hirvensalmi Lietveteen
Järvinumero:  ei omaa numeroa (sisältyy 04.112.1.001)
Mittaustietoja (järvenosa)
Pinnankorkeus:  75,8 m  
Pituus:  28 km  
Leveys:  20 km  
Pinta-ala:  108 km²  
Tilavuus:  2 km³  
Keskisyvyys:  19 m  
Suurin syvyys:  70 m  
Saaria:  579
:  Pihlajasalo, Saukonsalo
 fiLuonteri 
Luonteri on järvenosa varsinaisen Saimaan pohjoispäässä Juvalla ja Mikkelin Anttolassa Etelä-Savon maakunnassa.
Luontoarvoja

Luonterin vedenlaatu on erinomainen ja järvenosa luokitellaan oligotrofiseksi . Vedenväri on yleensä kirkas (10–20 mg Pt/l), sameus on alle 1 FTU ja näkösyvyys 5,5 metriä. Veden ravinnepitoisuudet ovat alhaiset. Kokonaisfosforilitoisuudet ovat yli 60 metrin syvänteestä mitattuna alle 10 mg/l ja kokonaistyppipitoisuudet alle 400 mg/l.
Luonteri on sokkeloinen ja pieniselkänen. Sen kallioiset saarien ja luotojen rannat muodostavat kauniin maisemallisen kokonaisuuden. Järvenosan saaristoa on liitetty Natura 2000 -hankkeen puitteessa rantojensuojeluohjelmaan (FI0500021, 8 441 hehtaaria). Alue ulottuu sekä Juvan että Mikkelin kuntien alueille. Alue on moreenipeitteistä ja kumpuilevaa metsämaastoa, jonka kalliopaljastumat ovat migmaattista gneissiä, jossa esiintyy graniittijuopia. Alueen eliömaailman erikoisuuksia ovat kirjoverkkoperhonen, saukko, liito-orava ja saimaannorppa.
Historiaa

Pihlajasalon eteläkärjessä sijaitsee pystykallioon tehty Tikaskaarteenvuoren kalliomaalaus. Se muodostuu aikakin hirvikuviosta, jonka päälle on maalattu koukkupolvinen ihmiskuvio. Saaren pohjoisosassa Juvan puolella sijaitsee peltosaran itäpuolella Hepo-ojan kalliomaalauspaikka. Sen kuviot ovat ehtineet tuhoutua.
Muuta

Juvalainen Luonteri Surf -yhtye on nimetty Luonteri-järven mukaan.